《白发叹》
宋代·五迈

日月转四时，团团辗清昊。
人生一世间，轻尘棲弱草。
寒暑不相一，容鬓岂常好。
嗟予涉世纷，闻道苦不早。
尘劳纵掀簸，冉冉风中葆。
行年将四士，素标已插脑。
星星缠数茎，烂熳色胜缟，
耘镊虽暂无，安能遏衰槁。
黄精何要铒，已白恐难扫。
幸有琴心文，真诀堪却老。
华池溉隐芝，青青可常保。
斯理不吾欺，从今勤探讨。
要当验他时，难为常人道。